(b)udio sirijskih izbjeglica u ukupnoj radnoj snazi svakog proizvodnog postrojenja koje se nalazi u navedenim razvojnim zonama i industrijskim područjima u kojima se ti proizvodi obrađuju ili prerađuju iznosi najmanje 15 % tijekom prve i druge godine nakon stupanja na snagu ovog Priloga i najmanje 25 % od početka treće godine nakon stupanja na snagu ovog Priloga. Odgovarajući udio izračunava se jedanput godišnje u bilo kojem trenutku nakon stupanja na snagu ovog Priloga, pri čemu se uzima u obzir broj sirijskih izbjeglica zaposlenih na službenim i pristojnim radnim mjestima na temelju ekvivalenta punog radnog vremena i koji su u skladu s jordanskim važećim zakonodavstvom dobili radnu dozvolu za razdoblje od najmanje 12 mjeseci.

2.Jordanska nadležna tijela prate poštovanje uvjeta utvrđenih u podstavku 1., izvozniku proizvoda koji ispunjavaju te uvjete dodjeljuju broj odobrenja i bez odgađanja povlače taj broj odobrenja ako se navedeni uvjeti više ne ispunjavaju.

b. Dokaz o podrijetlu

3.Dokaz o podrijetlu sastavljen u skladu s ovim Prilogom sadržava sljedeću izjavu na engleskom jeziku: „Derogation – Annex II(a) of Protocol 3 – name of the Development Zone or industrial area and authorisation number granted by the competent authorities of Jordan”.

c. Administrativna suradnja

4.Kada u skladu s člankom 33. stavkom 5. predmetnog Protokola, kako je izmijenjen Odlukom br. 1/2006 Vijeća za pridruživanje EU-a i Jordana od 15. lipnja 2006., jordanska carinska tijela informiraju o rezultatima provjere Europsku komisiju ili carinska tijela države članice Europske unije („EU”) koja to zatraže, ona moraju navesti da proizvodi iz članka 2. ispunjavaju uvjete utvrđene u podstavku 1.

5.Kada provjera ili bilo koja druga dostupna informacija upućuje na neispunjavanje uvjeta utvrđenih u podstavku 1., Jordan je dužan na vlastitu inicijativu ili na zahtjev Europske komisije ili carinskih tijela država članica EU-a hitno poduzeti odgovarajuće istrage ili osigurati poduzimanje tih istraga radi utvrđivanja i sprječavanja kršenja pravila. Europska komisija ili carinska tijela država članica EU-a u tu svrhu mogu sudjelovati u navedenim istragama.

d. Izvješće, praćenje i revizija

6.Svake godine nakon stupanja na snagu ovog Priloga Jordan dostavlja Europskoj komisiji izvješće o djelovanju i učincima ovog Priloga, koje uključuje statističke podatke o proizvodnji i izvozu na osmeroznamenkastoj razini ili najpreciznijoj raspoloživoj razini te popis poduzeća koja se bave proizvodnjom u razvojnim zonama i industrijskim područjima, na kojemu je za svaku godinu posebno naveden postotak sirijskih izbjeglica zaposlenih u svakom od njih. Stranke zajedno revidiraju ta izvješća i sva pitanja povezana s provedbom i praćenjem ovog Priloga u okviru postojećih tijela osnovanih na temelju Sporazuma o pridruživanju, a posebno Pododbora za industriju, trgovinu i usluge. Stranke razmatraju i uključivanje relevantnih međunarodnih organizacija, kao što su Međunarodna organizacija rada (ILO) i Svjetska banka, u postupak praćenja.

7.Četiri godine nakon stupanja na snagu ovog Priloga stranke provode srednjoročnu reviziju kako bi utvrdile jesu li u svijetlu iskustva provedbe ovog Priloga potrebne bilo kakve izmjene, a na temelju te srednjoročne revizije Odbor za pridruživanje može razmotriti moguće izmjene ovog Priloga.

8.Kada Jordan ostvari svoj cilj omogućivanja većeg sudjelovanja sirijskih izbjeglica na službenom tržištu rada izdavanjem sirijskim izbjeglicama ukupno oko 200 000 radnih dozvola, stranke će razmotriti dodatno pojednostavljivanje odredbi ovog Priloga uklanjanjem uvjeta navedenih u podstavku 1. u vezi s mjestom proizvodnje i angažiranjem sirijskih izbjeglica u odgovarajućim proizvodnim postrojenjima. Odbor za pridruživanje može u tu svrhu izmijeniti ovaj Prilog.

e. Privremena suspenzija

9.(a)EU može uputiti predmet Odboru za pridruživanje ako smatra da nema dovoljno dokaza da Jordan ili jedno od proizvodnih postrojenja ispunjava uvjete utvrđene u podstavku 1. U predmetu se utvrđuje je li neispunjavanje uvjeta utvrđenih u podstavku 1. pripisivo Jordanu ili jednom od proizvodnih postrojenja.

(b)Ako Odbor za pridruživanje unutar 90 dana nakon što mu je predmet upućen ne proglasi da su uvjeti utvrđeni u podstavku 1. ispunjeni ili ne izmijeni ovaj Prilog, primjena ovog Priloga se suspendira. Opseg suspenzije utvrđen je u predmetu koji je EU uputio Odboru za pridruživanje.

(c)Odbor za pridruživanje može odlučiti produžiti rok od 90 dana te u tom slučaju suspenzija proizvodi učinak ako Odbor za pridruživanje nije poduzeo ni jednu mjeru navedenu u točki (b) unutar produženog roka.

(d)Primjena ovog Priloga nastavlja se ako Odbor za pridruživanje tako odluči.

(e)Ovaj se Prilog u slučaju suspenzije nastavlja primjenjivati u razdoblju od 4 mjeseca u pogledu robe koja je na datum privremene suspenzije Priloga u provozu ili u privremenom smještaju u carinskim skladištima ili u slobodnim zonama u EU-u i za koju je dokaz o podrijetlu ispravno sastavljen u skladu s odredbama ovog Priloga prije datuma privremene suspenzije.

f. Zaštitni mehanizam

10.Ako je proizvod koji je naveden u članku 2. i koji ostvaruje korist od primjene ovog Priloga uvezen u toliko povećanim količinama i pod takvim uvjetima da to uzrokuje ili bi moglo uzrokovati ozbiljnu štetu europskim proizvođačima sličnih ili izravno konkurentnih proizvoda na cijelom području ili jednom dijelu područja EU-a ili ozbiljne poremećaje u bilo kojem sektoru gospodarstva EU-a u skladu s člancima 24. i 26. Sporazuma, EU može uputiti predmet na razmatranje Odboru za pridruživanje. Ako Odbor za pridruživanje unutar 90 dana nakon što mu je predmet upućen ne donese odluku o obustavljanju takve ozbiljne štete, prijetnje ozbiljne štete ili ozbiljnih poremećaja ili ako se nije postiglo drugo zadovoljavajuće rješenje, primjena ovog Priloga suspendira se u pogledu predmetnog proizvoda sve dok Odbor za pridruživanje ne donese odluku kojom proglašava obustavu takve ozbiljne štete, prijetnji ozbiljne štete ili ozbiljnih poremećaja ili dok stranke ne postignu zadovoljavajuće rješenje i o tome ne obavijeste Odbor za pridruživanje.

g. Stupanje na snagu i primjena